b'\n_START_ARTICLE_\nGrad Stara Soteska\n_START_SECTION_\nZgodovina\n_START_PARAGRAPH_\nGrad je bil prvi\xc4\x8d omenjen leta 1145 kot "Taeure" in leta 1313 kot "Teber" in kot "Vest ze Ain\xc3\xb6d", \xc4\x8deprav naj bi po Valvasorjevem pri\xc4\x8danju stal \xc5\xbee leta 1231, ko se omenjata Sote\xc5\xa1ka viteza Rudolf in Ulrik. Zaradi romanske zidave gradu, se \xc4\x8das njegove izgradnje uvr\xc5\xa1\xc4\x8da v 12. stol. Zgodovinarji menijo, da je bil grad v za\xc4\x8detku v lasti Spanheimskih ministerilov plemenitih \xc4\x8crnomaljskih, nato Koro\xc5\xa1kih vojvod in po letu 1277 Gori\xc5\xa1kih grofov. Leta 1326 najdemo prvega dokumentiranega lastnika gradu, gori\xc5\xa1kega vazala Hermana Sote\xc5\xa1kega, brata Henrika \xc4\x8crnomaljskega. Grad je l.1440 v vojni s Habsbur\xc5\xbeani razdejal celjski vojskovodja Jan Vitovec. Leta 1444 je grad zapustila vdova viteza Erazma Sote\xc5\xa1kega in ga predala vitezom \xc5\xa0irskim. Leta 1506 je bil opu\xc5\xa1\xc4\x8den._NEWLINE_Po Valvasorju naj bi grad obdajalo trojno obzidje in krona stolpov. V skalo je imel vsekane je\xc4\x8de, kjer so zapirali in mu\xc4\x8dili ujete Turke. Te so mu nadeli poseben naziv "Zeleni grad". Konec 15. stol. je lastnik gradu Jurij \xc5\xa0irski v je\xc4\x8do zaprl svojo h\xc4\x8di, ker se je proti njegovi volji zaljubila v u\xc4\x8ditelja. Dostop do gradu je zelo verjetno zapiral \xc5\xa1e en dodaten stolp, v virih omenjen kot "turren".\n_START_SECTION_\nLastniki\n_START_PARAGRAPH_\nPrvotni lastniki so bili spanheimski ministeriali \xc4\x8drnomaljski, nato je bil v posesti koro\xc5\xa1kih vojvod do leta 1277, ko ga prevzamejo Gori\xc5\xa1ki grofi. Leta 1326 ga ima v posesti gori\xc5\xa1ki vazal Herman Sote\xc5\xa1ki. Leta 1448 si posestvo z \xc5\xbeenitvijo pridobijo _NEWLINE_plemi\xc4\x8di \xc5\xa0irski.'